**Kúpna zmluva**

***uzatvorená medzi zmluvnými stranami v zmysle § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov***

***(ďalej len „zmluva“)***

**1. Kupujúci:**

Názov: ............................

Sídlo: ............................

Zastúpený: ............................

IČO: ............................

DIČ: ............................

IČ DPH: ............................

Bankové spojenie: ............................

IBAN: ............................

BIC: ............................

Registrácia v ............................

*(ďalej len „kupujúci“)*

**2. Predávajúci:**

Obchodné meno: ............................

Sídlo: ............................

V mene spoločnosti: ............................

IČO: ............................

DIČ: ............................

IČ DPH: ............................

Bankové spojenie: ............................

IBAN: ............................

BIC: ............................

Spoločnosť zapísaná v  ............................

*(ďalej len „predávajúci“)*

**Článok I.**

**Predmet zmluvy**

1.1 Predmetom tejto zmluvy je záväzok predávajúceho dodať kupujúcemu lieky s príslušnou účinnou látkou (ďalej len „lieky“ alebo „tovar“), ktorých zoznam a presná špecifikácia je uvedená v Prílohe č. 1 tejto zmluvy vrátane dodania tovaru a záväzok kupujúceho za tento tovar zaplatiť kúpnu cenu, a to všetko za podmienok stanovených v tejto zmluve.

 **Článok II.**

 **Základné podmienky platné pre dodanie tovaru**

2.1 Predávajúci sa zaväzuje do troch pracovných dní odo dňa nadobudnutia účinnosti tejto zmluvy mať k dispozícii všetky lieky uvedené v Prílohe č. 1 tejto zmluvy. Tovar uvedený v Prílohe č. 1 tejto zmluvy sa považuje za dodaný kupujúcemu v deň podpísania dodacieho listu oprávnenými zástupcami obidvoch zmluvných strán. Vlastnícke právo k tovaru nadobúda kupujúci dodaním tovaru. Dodaný tovar po podpísaní dodacieho listu ostáva v dispozícii predávajúceho, ktorý je povinný ho bezodplatne uskladniť po dobu trvania tejto zmluvy vo vyhovujúcich priestoroch tak, aby nedošlo k jeho poškodeniu až do jeho postupného doručenia kupujúcemu. V prípade uplatnenia výhrady pri dodaní tovaru ostáva tovar vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne tovar prevziať.

**Požiadavky kupujúceho**

2.2 Predávajúci sa zaväzuje dodaný tovar kupujúcemu doručovať priebežne na základe jednotlivých požiadaviek zo strany kupujúceho počas platnosti tejto zmluvy realizovaných prostredníctvom systému MARQET. Systém MARQUET (ďalej len „Systém“) je webová aplikácia na doméne [https://mzsr.marquet.sk](https://mzsr-marquet.sk). Kupujúci počas platnosti tejto zmluvy zadá v Systéme požiadavku na druh a množstvo požadovaného tovaru uvedeného v Prílohe č. 1 zmluvy. Odoslaním požiadavky zo Systému sa rozumie vystavenie požiadavky predávajúcemu so súbežným odoslaním notifikačného e-mailu, ktorý sa generuje na elektronickú adresu kontaktnej osoby predávajúceho, resp. kontaktných osôb predávajúceho, ktoré predávajúci uviedol pri registrácii v systéme JOSEPHINE. Predávajúci sa zaväzuje doručenú požiadavku potvrdiť najneskôr nasledujúci pracovný deň po dni doručenia požiadavky od kupujúceho kliknutím na odkaz „POTVRDIŤ POŽIADAVKU“ v tele notifikačného e-mailu s požiadavkou, ktorý príde predávajúcemu. Tým sa automaticky v systéme požiadavka označí za potvrdenú. V prípade nemožnosti potvrdenia požiadavky ďalej predávajúci komunikuje s kontaktnou osobou kupujúceho štandardnými možnosťami komunikácie.

 Potvrdením požiadavky je predávajúci povinný doručiť kupujúcemu požadovaný tovar podľa príslušnej požiadavky do miesta doručenia najneskôr do 24 hodín odo dňa potvrdenia požiadavky a kupujúci tento tovar prevezme.

 V prípade, ak predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí požiadavku v lehote uvedenej v tomto odseku tohto článku zmluvy, považuje sa nasledujúci pracovný deň po dni doručenia zadanej požiadavky predávajúcemu, za deň akceptácie požiadavky.

**Podmienky doručenia tovaru**

2.3 Predávajúci sa zaväzuje, že kupujúcemu doručí tovar v dohodnutom množstve, požadovanom druhu a v súlade so špecifikáciou podľa Prílohy č. 1 tejto zmluvy najneskôr do troch pracovných dní odo dňa potvrdenia požiadavky v čase od 7:00 hod. do 15:30 hod. do miesta doručenia, ktorým je sídlo kupujúceho uvedené v záhlaví tejto zmluvy. V prípade prekážok spočívajúcich vo vyššej moci, tak ako je táto definovaná v článku VI. tejto zmluvy, ktoré predávajúcemu bránia v splnení jeho povinnosti doručiť tovar kupujúcemu v dojednanej dobe, predlžuje sa lehota na doručenie tovaru o dobu trvania týchto prekážok. Predávajúci sa zaväzuje, že vznik a predpokladanú dobu trvania prekážok písomne oznámi bez zbytočného odkladu kupujúcemu.

2.4 Predávajúci je povinný zabezpečiť, že:

 - tovar bude postupne doručovaný bez vád a v riadnom nepoškodenom obale, pričom tovar bude riadne uspôsobený na prepravu. Ustanovenie predchádzajúcej vety sa uplatňuje aj pri prvotnom dodaní tovaru;

 - pri disponovaní s tovarom, distribúcii a doručení tovaru budú dodržané podmienky skladovania určené výrobcom tovaru. Ustanovenie predchádzajúcej vety sa uplatňuje aj pri prvotnom dodaní tovaru;

 - tovar bude skladovaný, distribuovaný a doručený pri teplote určenej výrobcom v platnom SPC (Summary of Product Characteristic) alebo príbalovej informácii. Ustanovenie predchádzajúcej vety sa uplatňuje aj pri prvotnom dodaní tovaru;

 - s vyznačením dátumu exspirácie. Exspiračná doba každého lieku musí byť v čase prvotného dodania liekov aspoň polovica výrobcom udávanej exspirácie, minimálne však 9 (deväť) mesiacov odo dňa prvotného celkového dodania tovaru, ktorý ostane v dispozícii predávajúceho do doby jeho postupného dodávania doručovania kupujúcemu.

 **Prevzatie tovaru, vady tovaru, záručná doba**

2.5 Povinnosť predávajúceho doručiť kupujúcemu požadovaný tovar je splnená tým, že predávajúci tovar riadne a včas doručí do miesta doručenia bez vád a kupujúci sa zaväzuje prekontrolovať jeho úplnosť, kompletnosť, balenie, a svojim podpisom na preberacom protokole túto skutočnosť potvrdiť, čím dochádza k prevzatiu požadovaného tovaru. Jedna kópia preberacieho protokolu ostáva kupujúcemu.

Nebezpečenstvo škody na tovare prechádza na kupujúceho v čase, keď prevezme tovar v zmysle a spôsobom uvedeným v tomto bode zmluvy, alebo ak tak neurobí včas, potom v čase, keď mu predávajúci umožní nakladať s tovarom a kupujúci poruší zmluvu tým, že tovar bez uvedenia dôvodu neprevezme.

 Dopravu tovaru na miesto doručenia zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

2.6 V prípade akýchkoľvek vád tovaru resp. nesúladu doručenia so zadanou požiadavkou kupujúceho – nekompletné doručenie tovaru, nezodpovedajúce dohodnutej kvalite, poškodený, neoznačený obal, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky v preberacom protokole. Ich akceptovanie predávajúci potvrdí v preberacom protokole svojim podpisom. Bezchybnosť doručenia potvrdzuje kupujúci svojim podpisom na preberacom protokole. Ak pri preberaní tovaru zistí kupujúci vady tovaru, prípadne chýbajúci tovar a túto skutočnosť uvedie v preberacom protokole, je predávajúci povinný najneskôr do 2 pracovných dní takýto tovar na vlastné náklady vymeniť za nový bezchybný rovnaký tovar so zhodnými vlastnosťami, príp. doplniť o chýbajúci tovar a  doručiť kupujúcemu.

2.7 Predávajúci zodpovedá za to, že tovar bude dodaný do skladu predávajúceho, ako aj postupne doručovaný kupujúcemu do miesta doručenia podľa podmienok tejto zmluvy, v súlade s Prílohou č. 1 a podľa platných právnych predpisov. Predávajúci zodpovedá za vady, ktoré má tovar v čase dodania a za vady, ktoré sa vyskytnú po prevzatí dohodnutého tovaru v záručnej dobe.

2.8 Predávajúci preberá záväzok zo záruky tovaru, pričom dĺžka záručnej doby je stanovená dobou exspirácie, ktorú uvádza výrobca tovaru na obale tovaru za splnenia podmienky uvedenej v ods. 2.4 posledný odstavec tejto zmluvy; záručná doba začne plynúť odo dňa prvotného dodania tovaru kupujúcemu v zmysle ods. 2.1 článku II. zmluvy. Práva zo zodpovednosti za vady, ktoré sa vyskytnú v záručnej dobe musí kupujúci uplatniť u predávajúceho bezodkladne v záručnej dobe, inak zaniknú.

2.9 Kupujúci je povinný reklamovať vady dodaného/doručeného tovaru písomne (e-mailom) na adresu: ...................... v rámci záručnej doby okrem zjavných vád, t. j. množstva, druhu a viditeľného poškodenia, ktoré je povinný reklamovať písomne ihneď pri preberaní tovaru. V oznámení o vadách predmetu dodania/doručenia musí kupujúci každú jednotlivú vadu špecifikovať (opísať a uviesť, ako sa prejavuje).

2.10 Predávajúci sa zaväzuje, že vybaví oprávnenú reklamáciu kupujúceho (odstráni vadu reklamovanú v záručnej dobe riadne a dohodnutým spôsobom) bez zbytočného odkladu výmenou lieku za nový bezchybný rovnaký tovar so zhodnými vlastnosťami, príp. doplnením chýbajúceho tovaru a dodá kupujúcemu na vlastné náklady, najneskôr však do dvoch pracovných dní od oznámenia vady, príp. absencie tovaru zo strany kupujúceho, inak je kupujúci oprávnený účtovať predávajúcemu zmluvnú pokutu vo výške 50 EUR za každý deň omeškania.

2.11 Záruka sa nevzťahuje na vady, ktoré boli spôsobené neodbornou manipuláciou zo strany kupujúceho, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.

2.12 Kupujúci je viazaný povinnosťou odobrať počas platnosti tejto zmluvy celé množstvo tovaru uvedeného v Prílohe č. 1 tejto zmluvy. V prípade, ak na základe požiadaviek kupujúceho nebude predávajúcim doručené celkové množstvo tovaru uvedeného v Prílohe č. 1, zaväzuje sa predávajúci v posledný deň platnosti tejto zmluvy doručiť zvyšný nevyžiadaný tovar uvedený v Prílohe č. 1.

**Súčinnosť**

2.12 Kupujúci sa zaväzuje v rozsahu nevyhnutnom pre riadne a včasné splnenie predmetu tejto zmluvy poskytnúť predávajúcemu na jeho žiadosť nevyhnutnú súčinnosť v čase a spôsobom požadovaným predávajúcim. O dobu omeškania kupujúceho s poskytnutím nevyhnutnej súčinnosti sa predlžuje čas pre splnenie predmetu plnenia.

Článok III.

Doba platnosti zmluvy

 3.1 Táto zmluva sa uzatvára na dobu určitú od 01.02.2021 do 31.05.2021.

 3.2 Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva nadobúda účinnosť dňom 01.01.2020. V prípade, že táto zmluva nebude do dňa predchádzajúceho deň 01.01.2020 zverejnená v centrálnom registri zmlúv na Úrade vlády SR, zmluvné strany berú na vedomie, že zmluva nadobúda účinnosť v súlade s ustanoveniami platných právnych predpisov dňom nasledujúcim po dni jej zverejnenia v centrálnom registri zmlúv na Úrade vlády SR.

3.3 Ukončením platnosti tejto zmluvy z dôvodu uplynutia doby jej platnosti, nie sú dotknuté nároky na úhradu spôsobenej škody, nároky na zmluvné, resp. zákonné sankcie a úroky, ktoré boli uplatnené počas jej platnosti alebo ktoré sa týkajú porušenia povinnosti zmluvnej strany, ku ktorej došlo počas platnosti tejto zmluvy, ako aj nároky na bezplatné odstránenie zistených vád počas stanovenej záručnej/exspiračnej doby, ktorá plynie aj po ukončení platnosti tejto zmluvy.

 Článok IV.

Kúpna cena

* 1. Kúpna cena tovaru uvedeného v Prílohe č. 1 je ............................ EUR bez DPH (slovom: ....................... EUR bez DPH). Takto stanovená cena sa považuje za cenu maximálnu a záväznú počas platnosti tejto zmluvy. Pre vylúčenie pochybností platí zásada, že súčet všetkých požiadaviek kupujúceho na postupné dodávanie tovaru počas platnosti tejto zmluvy, bude totožný s výškou kúpnej ceny uvedenej v tomto ods. tohto článku zmluvy.

4.2 Kúpna cena tovaru, ktorý je predmetom tejto zmluvy je stanovená dohodou zmluvných strán v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, a aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Objednávateľ neposkytne Dodávateľovi preddavky ani zálohy.

4.3 Celková kúpna cena, ako aj jednotlivé jednotkové ceny položiek tovaru sú uvedené bez DPH aj s DPH, obsahujú všetky náklady predávajúceho, vrátane prvotného dodania, ako aj postupného doručovania do miesta

doručenia, príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi, colných a daňových poplatkov. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.

4.4 Kupujúci zaplatí kúpnu cenu za dodaný tovar na základe faktúry vystavenej predávajúcim. Dodávateľovi vzniká nárok na zaplatenie kúpnej ceny dňom dodania tovaru kupujúcemu v lehote najneskôr tri dni odo dňa nadobudnutia účinnosti tejto zmluvy a doručením faktúry za predmetné plnenie kupujúcemu.

4.5 Faktúra musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musí obsahovať číslo tejto zmluvy.

4.6 Splatnosť faktúry vystavenej na základe tejto zmluvy je 60 kalendárnych dní odo dňa doručenia formálne a vecne správnej faktúry kupujúcemu. Kupujúci vykoná úhradu faktúry bezhotovostným prevodom na účet predávajúceho. Za deň splnenia záväzku kupujúceho sa považuje deň pripísania kúpnej ceny na účet predávajúceho.

4.7 V prípade, ak faktúra bude vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.

**Článok V.**

**Zmluvné sankcie a ďalšie dojednania**

1. V prípade omeškania predávajúceho s termínom prvotného dodania/termínmi doručenia tovaru uvedenými v tejto zmluve, je kupujúci oprávnený účtovať predávajúcemu zmluvnú pokutu vo výške 0,05 % z ceny tovaru, s ktorým je predávajúci v omeškaní, a to za každý deň omeškania. V prípade, ak omeškanie v termíne dodania podľa tejto zmluvy je zapríčinené omeškaním na strane výrobcu s dodaním tovaru predávajúcemu, je predávajúci túto skutočnosť povinný bezodkladne oznámiť a hodnoverne preukázať kupujúcemu. V takom prípade môže byť doba dodania tovaru predĺžená najviac o ďalšie tri pracovné dni.

1. V prípade omeškania predávajúceho s termínmi vybavenia reklamácie uvedenými v článku II. tejto zmluvy, je kupujúci oprávnený účtovať predávajúcemu zmluvnú pokutu vo výške 50 EUR za každý deň omeškania.
2. Zaplatenie zmluvnej pokuty nezbavuje predávajúceho povinnosti poskytnúť príslušné omeškané plnenie v zmysle tejto zmluvy.
3. V prípade omeškania s plnením peňažného záväzku podľa tejto zmluvy je veriteľ oprávnený fakturovať dlžníkovi úrok z omeškania v zmysle všeobecne záväzných právnych predpisov.
4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
5. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie predmetu tejto zmluvy.
7. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky, ak mu táto povinnosť vyplýva zo ZoRPVS. Predávajúci tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. Ak predávajúci využije subdodávateľa na plnenie predmetu zmluvy/ časti zmluvy až počas platnosti tejto zmluvy, je subdodávateľ, ktorý má povinnosť zapisovať sa do registra v zmysle ZoRPVS, povinný byť zapísaný v registri v čase, keď je takýto subdodávateľ predávajúcemu známy, najneskôr však v deň plnenia predmetu zmluvy.V prípade, ak počas platnosti tejto zmluvy dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.
8. Predávajúci je oprávnený plniť predmet plnenia tejto zmluvy prostredníctvom subdodávateľov, tým však nie je dotknutá zodpovednosť predávajúceho za plnenie predmetu tejto zmluvy. Údaje o všetkých známych subdodávateľoch v čase uzatvorenie tejto zmluvy uvádza predávajúci v Prílohe č. 2 zmluvy. Zmluvné strany sa dohodli, že v prípade ak u predávajúceho dôjde k zmene subdodávateľa počas plynutia platnosti tejto zmluvy, je predávajúci povinný nového subdodávateľa oznámiť kupujúcemu bezodkladne, a to zaslaním aktualizovaného zoznamu svojich subdodávateľov uvedeného v Prílohe č. 2 tejto zmluvy kupujúcemu, pričom túto aktualizáciu vykoná v štruktúre uvedenej v Prílohe č. 2 zmluvy.

**Článok VI.**

**Zodpovednosť za škodu**

6.1 Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy.

6.2 Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.

6.3 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.

6.4 Na účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.

6.5 Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 6.3 sa uplatní za predpokladu, že druhá zmluvná strana bola písomne podľa bodu 6.6 oboznámená o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

6.6 V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy.

6.7 Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má ktorákoľvek zmluvná strana právo odstúpiť od tejto zmluvy. Účinky odstúpenia nastanú dňom doručenia písomného oznámenia o odstúpení druhej zmluvnej strane.

6.8 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

**Článok VII.**

**Ukončenie platnosti zmluvy a úhrada súvisiacich nákladov**

7.1 Od tejto zmluvy možno písomne odstúpiť iba v prípadoch uvedených v zákone alebo v tejto zmluve a podľa podmienok uvedených v tomto článku zmluvy.

7.2 Túto Kúpnu zmluvu možno pred uplynutím jej doby platnosti ukončiť aj :

7.2.1 písomnou dohodou zmluvných strán,

7.2.2 odstúpením od tejto zmluvy v prípade podstatného porušenia ustanovení tejto zmluvy

 ktoroukoľvek zmluvnou stranou.

7.3 Za podstatné porušenie zmluvy zo strany predávajúceho s právom na odstúpenie od zmluvy kupujúcim sa považuje:

7.3.1 opakované (min. 2 x) omeškanie predávajúceho s doručením tovaru o viac ako 10 kalendárnych dní, pričom toto omeškanie nespôsobil ani len čiastočne kupujúci neposkytnutím nevyhnutnej súčinnosti,

7.3.2 preukázateľné a zavinené dodanie tovaru v rozpore s podmienkami dohodnutými v tejto zmluve,

7.3.3 opakované (min. 2 x) nevybavenie reklamácie, omeškanie s vybavením reklamácie za podmienok dohodnutých v tejto zmluve alebo vybavenie reklamácie v rozpore so zmluvne dohodnutými podmienkami, a nezjednanie nápravy ani v dodatočne poskytnutej lehote nie kratšej ako 5 kalendárnych dní odo dňa doručenia písomnej výzvy od kupujúceho,

7.3.4 prípad, kedy predávajúci oznámi kupujúcemu, že nie je z objektívnych alebo subjektívnych dôvodov schopný plniť doručenia predmetu plnenia podľa tejto zmluvy,

7.3.5 ak dôjde k výmazu predávajúceho, ako partnera verejného sektora, z registra počas platnosti tejto zmluvy, ak predávajúci mal byť v zmysle ZoRPVS zapísaný v registri. Kupujúci má právo odstúpiť od zmluvy dňom právoplatnosti o výmaze podľa § 12 a pokute z dôvodov podľa § 13 ods. 2 ZoRPVS,

7.3.6 ak je predávajúci, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety ZoRPVS, ak predávajúci mal byť v zmysle ZoRPVS zapísaný v registri.

7.3.7 ak počas platnosti tejto zmluvy použije predávajúci subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a predávajúci ho naďalej používal na plnenie predmetu tejto zmluvy ako svojho subdodávateľa,

7.3.8 ak predávajúci ako právnická osoba bol právoplatne odsúdený za trestný čin spáchaný v súvislosti s verejným obstarávaním  alebo so žiadosťou o pomoc a podporu poskytovanú z fondov Európskej únie podľa osobitného predpisu alebo o iné plnenie z fondov Európskej únie, s ich poskytovaním alebo využívaním.

7.4 Za podstatné porušenie zmluvy zo strany kupujúceho s právom na odstúpenie od zmluvy predávajúcim sa považuje:

 7.4.1 omeškanie kupujúceho so zaplatením kúpnej ceny oprávnene fakturovanej predávajúcim podľa tejto zmluvy o viac ako 10 kalendárnych dní, a nezjednanie nápravy ani na základe dodatočne poskytnutej lehoty nie kratšej ako 5 kalendárnych dní odo dňa doručenia písomnej výzvy na zaplatenie,

 7.4.2 neposkytnutie nevyhnutnej súčinnosti zo strany kupujúceho a nezjednanie nápravy ani na základe dodatočne poskytnutej lehoty nie kratšej ako 5 kalendárnych dní odo dňa doručenia písomnej výzvy na zjednanie nápravy.

7.5 Právne účinky odstúpenia od tejto zmluvy nastávajú dňom doručenia písomného oznámenia o odstúpení druhej zmluvnej strane.

7.6 Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

7.7 Povinnosť doručiť odstúpenie od tejto zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto zmluvy druhou zmluvnou stranou alebo odmietnutím prevzatia odstúpenia od zmluvy druhou zmluvnou stranou. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie predávajúcemu adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri.

7.8 Ustanoveniami bodu 7.7 tohto článku zmluvy o doručovaní sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto zmluvy.

7.9 Pri ukončení platnosti tejto zmluvy sa predávajúci zaväzuje vrátiť kupujúcemu pomernú časť kúpnej ceny za tovar, ktorý do dňa odstúpenia od zmluvy nebol dodaný na základe preberacieho protokolu kupujúcemu. Nároky predávajúceho na zaplatenie ceny za plnenia už odovzdané kupujúcemu nebudú pri ukončení platnosti tejto zmluvy dotknuté.

7.10 Odstúpením od tejto zmluvy zanikajú všetky práva a povinnosti zmluvných strán v nich zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád dodania, resp. záručných vád na tovare v prípadoch, kedy si kupujúci po odstúpení od tejto zmluvy ponecháva už dodaný tovar.

**Článok VIII.**

**Spoločné a záverečné ustanovenia**

8.1 Zmluvné strany pre účely tejto zmluvy určujú kontaktné osoby zodpovedné za vecnú a odbornú komunikáciu v súvislosti s touto zmluvou takto:

 - za kupujúceho: meno: ....................., funkcia: ................, tel. č.: ..................., e:mail: .......................

 - za predávajúceho: meno: ....................., funkcia: ................, tel. č.: ..................., e:mail: .......................

8.2 Ak táto zmluva neustanovuje inak, akékoľvek zmeny a doplnenia tejto zmluvy môžu byť vykonané len písomným dodatkom k tejto zmluve po vzájomnej dohode a podpísané oprávnenými osobami zmluvných strán za predpokladu, že uzatvorenie dodatku nie je v rozpore so všeobecne záväznými právnymi predpismi najmä zákonom o verejnom obstarávaní v platnom znení. Uvedené sa netýka zmeny kontaktných osôb uvedených v bode 8.1 tohto článku zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane a zmeny Prílohy č. 2, ktorú môže meniť predávajúci postupom podľa článku V., bodu 5.9 tejto zmluvy.

8.3 Zmluvné strany sa v súlade s ust. § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom a právnym poriadkom Slovenskej republiky.

8.4 Ak niektoré ustanovenia tejto zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.

8.5 Táto zmluva sa vyhotovuje v troch rovnopisoch, z ktorých po podpísaní predávajúci obdrží jedno vyhotovenie a kupujúci dve vyhotovenia.

8.6 Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

8.7 Neoddeliteľnou súčasťou tejto zmluvy sú jej prílohy:

 Príloha č. 1: Špecifikácia a cena predmetu dodania

 Príloha č. 2: Zoznam subdodávateľov

Za kupujúceho: Za predávajúceho:

V ......................................... dňa ............... V ......................................... dňa ...............

.......................................................... .........................................................

**Príloha č. 1 k zmluve**

**Špecifikácia a cena predmetu dodania**

***\* doplní uchádzač***

*Uvedená tabuľka slúži ako vzor*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Špecifikácia** | **Skupina - časť č.** | **\* Kód ŠUKL** | **\* Názov lieku** | **MJ** | **Počet** | **\* Jednotková cena v EUR bez DPH** | **\* Jednotková cena v EUR s DPH** | **\* Celková cena v EUR bez DPH** | **\* Celková cena v EUR s DPH** |
| con inf 8 ml/200 mg (liek.inj.skl.) | 1 |  |  |  |  |  |  |  |  |
| con inf 4 ml/100 mg (liek.inj.skl.) | 1 |  |  |  |  |  |  |  |  |
| sol inf 100 ml (fľ.skl.inf.) | 2 |  |  |  |  |  |  |  |  |
| sol inf 50 ml (fľ.skl.inf.) | 2 |  |  |  |  |  |  |  |  |
| sol inf 100 ml (vak PE) | 2 |  |  |  |  |  |  |  |  |
| 1x50 mg+1x50 ml solv. (liek.inj.skl.+liek.inj.skl.) | 3 |  |  |  |  |  |  |  |  |
| 1x20 mg+1x20 ml solv. (liek.inj.skl.+liek.inj.skl.) | 3 |  |  |  |  |  |  |  |  |
| sol inj 10 ml (amp. skl.) | 4 |  |  |  |  |  |  |  |  |
| gel urt 20 g (tuba Al) | 4 |  |  |  |  |  |  |  |  |
| sol inf 100 ml/500 mg (fľ.LDPE) | 5 |  |  |  |  |  |  |  |  |
| plo ijf 1,2 g (liek.inj.skl.) | 6 |  |  |  |  |  |  |  |  |
| plo ijf 600 mg (liek.inj.skl.) | 6 |  |  |  |  |  |  |  |  |
| tbl flm 1 g (blis.Al/PVC) | 6 |  |  |  |  |  |  |  |  |
| tbl flm 625 mg (blis.Al/PVC) | 6 |  |  |  |  |  |  |  |  |
| tbl flm 1000 mg (blis.Al/Al) | 6 |  |  |  |  |  |  |  |  |
| plv inu 100 mg (liek.inj.skl.) | 7 |  |  |  |  |  |  |  |  |
| plc ifo 100 mg (liek.inj.skl.) | 9 |  |  |  |  |  |  |  |  |
| plc ifo 25 mg (liek.inj.skl.) | 9 |  |  |  |  |  |  |  |  |
| plc ifc 300 mg (liek.inj.skl.) | 10 |  |  |  |  |  |  |  |  |
| plo ijf 1 g (liek.inj.skl.) | 11 |  |  |  |  |  |  |  |  |
| plo ijf 2 g (liek.inj.skl.) | 12 |  |  |  |  |  |  |  |  |
| plo jof 2 g (liek.skl.) | 13 |  |  |  |  |  |  |  |  |
| plo ijf 1 g (liek.inj.skl.) | 13 |  |  |  |  |  |  |  |  |
| plv ino 1000 mg (liek.inj.skl.) | 14 |  |  |  |  |  |  |  |  |
| plc ifc 1g/0,5 g (liek.inj.skl.) | 15 |  |  |  |  |  |  |  |  |
| plo ijf 1 g (liek.skl.) | 16 |  |  |  |  |  |  |  |  |
| plv ifo 2 g (liek.skl.) | 16 |  |  |  |  |  |  |  |  |
| plo jof 1,5 g (liek.inj.skl.) | 17 |  |  |  |  |  |  |  |  |
| plo jof 750 mg (liek.inj.skl.) | 17 |  |  |  |  |  |  |  |  |
| tbl flm 500 mg (blis.Al/Al) | 17 |  |  |  |  |  |  |  |  |
| sol inf 20 ml/100 mg (liek.inj.skl.) | 18 |  |  |  |  |  |  |  |  |
| sol inf 200 ml/400 mg (fľ.PE) | 19 |  |  |  |  |  |  |  |  |
| sol inf 100 ml/200 mg (fľ.PE) | 19 |  |  |  |  |  |  |  |  |
| con inf 10 ml/100 mg (amp.skl.) | 19 |  |  |  |  |  |  |  |  |
| tbl flm 500 mg (blis.PVC/Al) | 19 |  |  |  |  |  |  |  |  |
| sol inj 1,7 ml/120 mg (liek.inj.skl.) | 20 |  |  |  |  |  |  |  |  |
| con inf 2 ml/200 µg (amp.skl.) | 21 |  |  |  |  |  |  |  |  |
| con inf 10 ml (liek.inj.skl.) | 22 |  |  |  |  |  |  |  |  |
| sol ijf 25 ml/50 mg (liek.inj.skl.) | 22 |  |  |  |  |  |  |  |  |
| sol inf 5 ml/10 mg (liek.skl.) | 22 |  |  |  |  |  |  |  |  |
| plv dct set 50 mg prášok+1,9 ml lip.+3 ml tlm.roztoku(liek.inj.skl.) | 22 |  |  |  |  |  |  |  |  |
| plc ifo 1000 mg (liek.inj.skl.) | 23 |  |  |  |  |  |  |  |  |
| plc ifo 500 mg (liek.inj.skl.) | 23 |  |  |  |  |  |  |  |  |
| plc ifc 1 g (liek.skl.) | 25 |  |  |  |  |  |  |  |  |
| sol inj 5 ml/250 mg (striek.inj.napl.skl.+1 bezp.ihla) | 26 |  |  |  |  |  |  |  |  |
| sol inj 2 ml/80 mg (ampulka sklenená) | 27 |  |  |  |  |  |  |  |  |
| sol inj 10 ml/50 K (liek.inj.skl.) | 28 |  |  |  |  |  |  |  |  |
| plc ifc 1 mg (liek.inj.skl.) | 29 |  |  |  |  |  |  |  |  |
| plc ifc 0,25 mg (liek.inj.skl.) | 29 |  |  |  |  |  |  |  |  |
| sol inj 100 ml (fľ.PP) | 31 |  |  |  |  |  |  |  |  |
| sol inj 200 ml (fľ.PP) | 31 |  |  |  |  |  |  |  |  |
| sol inj 500 ml (fľ.PP) | 31 |  |  |  |  |  |  |  |  |
| sol inj 50 ml (fľ.PP) | 31 |  |  |  |  |  |  |  |  |
| sol inj 200 ml (fľ.skl.) | 32 |  |  |  |  |  |  |  |  |
| sol inj 100 ml (fľ.skl.) | 32 |  |  |  |  |  |  |  |  |
| sol inj 50 ml (fľ.skl.) | 32 |  |  |  |  |  |  |  |  |
| sol inj 500 ml (liek.skl.) | 33 |  |  |  |  |  |  |  |  |
| sol inj 200 ml (liek.skl.) | 33 |  |  |  |  |  |  |  |  |
| plc ifc 50 mg (liek.inj.skl.) | 34 |  |  |  |  |  |  |  |  |
| plc ifc 70 mg (liek.inj.skl.) | 34 |  |  |  |  |  |  |  |  |
| plc ifc 500 mg (liek.inj.skl.) | 35 |  |  |  |  |  |  |  |  |
| sol ifc 4 ml/600 mg (amp.skl.) | 36 |  |  |  |  |  |  |  |  |
| sol ifc 2 ml/300 mg (amp.skl.) | 36 |  |  |  |  |  |  |  |  |
| plv ino 1 MIU (liek.inj.skl.) | 37 |  |  |  |  |  |  |  |  |
| plo jof 1 g (liek.inj.skl.) | 38 |  |  |  |  |  |  |  |  |
| plo jof 500 mg (liek.inj.skl.) | 38 |  |  |  |  |  |  |  |  |
| sol inf 100 ml/500 mg (fľ. PE) | 39 |  |  |  |  |  |  |  |  |
| sol inj 5 ml/47,5 KU (liek.skl.) | 40 |  |  |  |  |  |  |  |  |
| sol inj 0,6 ml/5,7 KU (striek.inj.skl.napl.) | 40 |  |  |  |  |  |  |  |  |
| sol inj 0,4 ml/3,8 KU (striek.inj.skl.napl.) | 40 |  |  |  |  |  |  |  |  |
| sol inj 0,8 ml/7,6 KU (striek.inj.skl.napl.) | 40 |  |  |  |  |  |  |  |  |
| sol inj 0,3 ml/2,85 KU (striek.inj.skl.napl.) | 40 |  |  |  |  |  |  |  |  |
| sol inj 0,8 ml/15,2 KU (striek.inj.skl.napl.) | 40 |  |  |  |  |  |  |  |  |
| sol inj 1 ml/9,5 KU (striek.inj.skl.napl.) | 40 |  |  |  |  |  |  |  |  |
| sol inj 1,0 ml/19 KU (striek.inj.skl.napl.) | 40 |  |  |  |  |  |  |  |  |
| sol inj 0,6 ml/11,4 KU (striek.inj.skl.napl.) | 40 |  |  |  |  |  |  |  |  |
| con inf 10 ml/100 mg (liek.inj.skl.) | 41 |  |  |  |  |  |  |  |  |
| con inf 4 ml/40 mg (liek.inj.skl.) | 41 |  |  |  |  |  |  |  |  |
| sol inf 200 ml/10 g (fľ.skl.) | 42 |  |  |  |  |  |  |  |  |
| sol inf 100 ml/5 g (liek.skl.) | 42 |  |  |  |  |  |  |  |  |
| sol inf 50 ml/2,5 g (liek.skl.) | 42 |  |  |  |  |  |  |  |  |
| sol inf 200 ml/20g (liek.inj.skl.) | 42 |  |  |  |  |  |  |  |  |
| sol inf 50 ml/5 g (liek.skl.) | 42 |  |  |  |  |  |  |  |  |
| sol inf 100 ml/10g (liek.skl.) | 42 |  |  |  |  |  |  |  |  |
| sol inf 25 ml/2,5 g (liek.inj.skl.) | 42 |  |  |  |  |  |  |  |  |
| sol inj 10 ml/1 mg (amp.skl.) | 43 |  |  |  |  |  |  |  |  |
| plv ifo 50 mg (liek.inj.skl.) | 44 |  |  |  |  |  |  |  |  |
| plv ins 100 mg (liek.inj.skl.) | 45 |  |  |  |  |  |  |  |  |
| con inf 16,7 ml/100 mg (liek.inj.skl.) | 46 |  |  |  |  |  |  |  |  |
| con inf 5 ml/30 mg (liek.inj.skl.) | 46 |  |  |  |  |  |  |  |  |
| con inf 50 ml/300 mg (liek.inj.skl.) | 46 |  |  |  |  |  |  |  |  |
| sol inj 0,5 ml/50 mg (liek.inj.skl.) | 47 |  |  |  |  |  |  |  |  |
| con inf 420 mg (liek.inj.skl.) | 49 |  |  |  |  |  |  |  |  |
| plv ifo 4 g/0,5 g (liek.inj.skl.) | 50 |  |  |  |  |  |  |  |  |
| tbl ent 100 mg (blis.PVC/Aclar/Al) | 51 |  |  |  |  |  |  |  |  |
| con inf 16,7 ml (liek.inj.skl.) | 51 |  |  |  |  |  |  |  |  |
| sus por 105 ml (fľ.jant.skl.) | 51 |  |  |  |  |  |  |  |  |
| plo jof 1,5 g (liek.skl.) | 52 |  |  |  |  |  |  |  |  |
| plv iol (500 µg + 1,2 ml solv.) (liek.inj.skl.+napl.inj.striek.skl.) | 53 |  |  |  |  |  |  |  |  |
| plv iol (250 µg + 0,72 ml solv.) (liek.inj.skl.+napl.inj.striek.skl.) | 53 |  |  |  |  |  |  |  |  |
| tbl 480 mg (blis.PVC/Al) | 54 |  |  |  |  |  |  |  |  |

**Príloha č. 2 k zmluve**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa (obchodné meno, sídlo, IČO, registrácia)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |